ผมมีอาการแสบๆข้างในองคชาตเวลาอยู่เฉยๆและตอนปัสสาวะ แล้วปัสสาวะเป็นสีเหลืองเข้มและมีกลิ่นเหม็นและรู้สึกชาๆที่อัณฑะและองคชาตร่วมด้วย เกิดจากสาเหตุใดครับคุณ
สวัสดีค่ะ อาการแสบเวลาปัสสาวะ ร่วมกับปัสสาวะมีสีเข้มผิดปกตินั้น อาจจะเกิดจากท่อปัสสาวะอักเสบ ซึ่งในเพศชายมักเกี่ยวกับทางเดินปัสสาวะติดเชื้อจากโรคติดต่อทางเพศสัมพันธ์ สาเหตุอื่นๆเช่น ท่อปัสสาวะได้รับบาดเจ็บ หรือการมีนิ่วในทางเดินปัสสาวะ เป็นต้นเบื้องต้นงดการมีเพศสัมพันธ์ ใช้น้ำเปล่าสะอาดล้างภายนอก ดื่มน้ำมากๆ ไม่กลั้นปัสสาวะ หากบริเวณองคชาติมีผื่นหรือตุ่มชัดเจน และปัสสาวะแสบขัดมากขึ้นเรื่อยๆ มีหนองปนออกมา ควรรีบไปพบแพทย์เพื่อตรวจหาการติดเชื้อในทางเดินปัสสาวะและคัดกรองโรคติดต่อทางเพศสัมพันธ์ หากพบว่ามี ก็ควรได้รับยาฆ่าเชื้ออย่างเหมาะสมต่อไปค่ะ